Na podlagi 1., 16. in 17. člena Odloka o javnem zavodu Zavod za šport Brežice (Uradni listi RS, št. 12/12, 47/13, 32/15, 63/23 in 1071/26) Svet Zavoda za šport Brežice objavlja javni razpis za prosto delovno mesto 

DIREKTOR JAVNEGA ZAVODA (M/Ž)
 ''ZAVOD ZA ŠPORT BREŽICE''

1. Za direktorja javnega zavoda Zavod za šport Brežice (v nadaljevanju: JZ) je lahko imenovan kandidat, ki poleg splošnih pogojev, določenih z zakonom izpolnjuje še naslednje pogoje: 
· ima najmanj univerzitetno izobrazbo ali specializacijo po visokošolskem strokovnem programu oziroma magisterij stroke (2. bolonjska stopnja),
· ima najmanj 5 let delovnih izkušenj, od tega najmanj 6 mesecev delovnih izkušenj na vodilnem oz. vodstvenem delovnem mestu,
· ima organizacijske in vodstvene sposobnosti,
· pozna področje delovanja zavoda ter ima izkušnje pri organizaciji športnih projektov, prireditev in tekmovanj,
· izkazuje aktivno znanje slovenskega jezika in aktivno znanje angleškega ali nemškega jezika.

2. Poleg zgoraj naštetega mora kandidat izpolnjevati tudi naslednje pogoje:
· da je državljan Republike Slovenije;
· da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, na nepogojno kazen zapora v trajanju več kot šest mesecev;
· da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.


3. Kandidati morajo poleg pisne prijave z življenjepisom in dokazili o izpolnjevanju pogojev predložiti tudi program dela JZ za mandatno obdobje. 

4. Mandat direktorja traja 5 let z možnostjo ponovnega imenovanja.


5. K prijavi mora kandidat priložiti naslednja dokazila:
· fotokopijo osebnega dokumenta;
· fotokopijo potrdila o državljanstvu;
· dokazila o izpolnjevanju pogoja glede zahtevane izobrazbe, iz katerih mora biti razvidna stopnja in smer izobrazbe ter leto in ustanova na kateri je bila izobrazba pridobljena (fotokopija diplome);
· dokazilo o delovni dobi (izpis obdobij zavarovanja ZPIZ);
· dokazila, iz katerih izhajajo vodstvene izkušnje kandidata (za izpolnjevanje pogoja se šteje vodenje pravnega subjekta ali organizacijske enote z najmanj enakim ali večjim številom zaposlenih kot jih ima trenutno zavod);
· življenjepis kandidata, iz katerega je razvidno, da ima kandidat izkušnje pri organizaciji športnih projektov, prireditev in tekmovanj (zaželena so dokazila kot recimo potrjene reference s strani izvajalca projekta/programa in podobno);
· [bookmark: _GoBack]izpolnjevanje pogoja glede znanja slovenskega jezika, ki se presoja skladno skladno s 4. členom Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08);
· izjava o izpolnjevanju pogoja aktivnega znanja angleškega ali nemškega jezika, ki ji kandidat priloži dokazila, iz katerih izhaja znanje na ravni B2 (kandidat izpolnjevanje pogoja izkaže z ustreznim javno veljavnim dokazilom oziroma z dokazilom o končanem izobraževanju, iz katerega izhaja zahtevana raven znanja tujega jezika);
· potrdilo Ministrstva za pravosodje o nekaznovanosti zaradi naklepnega kaznivega dejanja, ki se preganja po uradni dolžnosti in o tem, da ni bil obsojen na nepogojno kazen zapora v trajanju več kot šest mesecev, oziroma izjavo kandidata, da dovoli pridobitev uradnih podatkov o tem;
· potrdilo pristojnega sodišča, da zoper kandidata ni sprožen kazenski postopek zaradi kaznivega dejanja iz prejšnje alineje, oziroma izjavo kandidata, da dovoli pridobitev podatkov o tem, 
· izjavo, da za namen tega razpisnega postopka dovoljuje pristojnemu organu za izvedbo razpisa pridobitev podatkov zahtevanih v prijavi iz uradnih evidenc;
· program razvoja in dela Zavoda za šport Brežice za petletno mandatno obdobje.

6. Pri izbiri bodo poleg izpolnjevanja pogojev upoštevane tudi organizacijske, vodstvene in komunikacijske sposobnosti kandidata.

7. Po potrebi bodo s kandidati, ki bodo izpolnjevali pogoje in jih bo svet zavoda uvrstil v ožji izbor, opravljeni razgovori.

8. Svet zavoda bo po predhodnem soglasju Občinskega sveta Občine Brežice, imenoval izbranega kandidata za direktorja javnega zavoda Zavod za šport Brežice za dobo 5 let. Svet zavoda bo z izbranim kandidatom sklenil pogodbo o zaposlitvi za določen čas za čas trajanja mandata, predvideni datum nastopa mandata je 1. 11. 2026. Izbrani kandidat bo delo opravljal v Brežicah, na sedežu javnega zavoda Zavod za šport Brežice, Černelčeva 10, na delovnem mestu z nazivom direktor javnega zavoda.  

9. Javni razpis se objavi pri Zavodu RS za zaposlovanje, na spletni strani Zavoda za šport Brežice in spletni strani Občine Brežice. 

10. Prijava z dokazili o izpolnjevanju razpisnih pogojev se v pisni obliki pošlje priporočeno po pošti v roku 15 dni od dneva objave javnega razpisa na portalu Zavoda RS za zaposlovanje, na naslov: ZAVOD ZA ŠPORT BREŽICE, Černelčeva cesta 10,  8250 Brežice, z oznako: ''Prijava na javni razpis za direktorja Zavoda za šport Brežice  – Ne odpiraj!''

11. Svet zavoda bo obravnaval samo pravočasne, ustrezno označene in priporočeno poslane prijave. Kandidati, katerih prijave ne bodo popolne, bodo v skladu z veljavnimi predpisi pozvani k dopolnitvi prijave, če bodo za to izpolnjeni zakonski pogoji. Rok za dopolnitev vloge je 3 dni.

12. Kandidati bodo o izbiri pisno obveščeni najkasneje v 30 dneh po končanem izbirnem postopku. 

 Brežice, 04.08.2026

